ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
16 เม.ย. 2558

ตลาดหุ้น
แนวโน้มภาคบ่าย: รอซื้อช่วงอ่อนตัว
– ตลาดหุ้นไทยภาคเช้าพุ่งขึ้นตามการดีดตัวของหุ้นกลุ่มพลังงาน นำโดย PTTEP, PTT, TOP, PTTGC หลังการพุ่งขึ้นของราคาน้ำมันในตลาดโลก 
– สภาพัฒน์คาดจีดีพีของไทย ในไตรมาส 1/58 จะเติบโตราว 3% จากช่วงเดียวกันของปีก่อน โดยได้แรงหนุนจากราคาน้ำมันที่ลดลง ขณะที่การท่องเที่ยวฟื้นตัวขึ้น
– บ่ายนี้คาด SET ยังทรงตัวในแดนบวกได้ต่อ ท่ามกลางบรรยากาศลงทุนในภูมิภาคที่อิงทางบวก อย่างไรก็ดี มอง Upside จำกัดแถว 1570 ขณะที่ยังขาดปัจจัยหนุนทางเศรษฐกิจอย่างจริงจัง และรอติดตามความคืบหน้าร่างรัฐธรรมนูญอย่างใกล้ชิด มองกรอบบ่ายระหว่าง 1555-1570 จุด
– กลยุทธ์ระยะสั้นเน้นรอรับช่วงอ่อนตัว หลังให้ทยอยขายในช่วงดีดตัวไปแล้วในช่วงเช้า โดยมองหุ้นที่คาดมีผลประกอบการไตรมาส 1/58 ดียังน่าสนใจ อาทิ ENERG, HELTH, TOURISM เป็นต้น
 
แนวโน้มตลาดหุ้นไทยภาคบ่ายในเชิงเทคนิค
&gt;&gt; ดัชนี 1,563.97 เปลี่ยนแปลง +16.14 จุด มูลค่าการซื้อขาย 23,156 ลบ.
เปิด Gap และลอยตัวเหนือ EMA-5 ทำให้ภาพในกราฟ 60 นาทีกลับมาเป็น Bullish อย่างไรก็ตาม ระยะสั้นมอง Upside เริ่มจำกัด จากการที่เครื่องมือ Modi. Sto. เริ่มเข้าสู่ภาวะ Overbought แนวรับ 1560-1555 จุด แนวต้าน 1565-1570 จุด